Author: dvoranova
Last saved by: spano
Company: Úrad Vlády SR

I n f o r m á c i a
o plnení Plánu legislatívnych úloh vlády Slovenskej republiky na rok 2003 za obdobie od 1. januára do 30. júna 2003
_______________________________________________________________

	Plán legislatívnych úloh vlády Slovenskej republiky schválila vláda Slovenskej republiky 11. decembra 2002 uznesením č. 1358. Plán obsahuje 100 legislatívnych úloh, z toho 49 návrhov zákonov, 48 návrhov nariadení vlády, z ktorých 44 bolo označených ako aproximačných a tri návrhy legislatívnych zámerov. Z uvedeného počtu vláda v I. polroku zrušila na návrh príslušných ministrov tri úlohy (tabuľka č. 2), a to:
- návrh zákona o zriaďovaní a financovaní cestovného ruchu (úloha zrušená uzn. č. 290/2003),
- 	návrh zákona o niektorých opatreniach v zahraničnom v obchode (úloha zrušená 19. marca 2003 uzn. č. 202/2003),
- návrh nariadenia vlády, ktorým sa ustanoví zvýšená stupnica platových taríf, termín jej účinnosti a znížený limit osobného príplatku štátnych zamestnancov v stálej službe (úloha zrušená 26. marca 2003 uzn. č. 217/2003).
Podpredseda vlády Slovenskej republiky a minister spravodlivosti Slovenskej republiky Daniel Lipšic odsúhlasil zmeny termínov plnenia úloh z Plánu legislatívnych úloh vlády Slovenskej republiky na rok 2003 za I. polrok 2003 na základe poverenia vlády Slovenskej republiky v 16 prípadoch. Prehľad je uvedený v tabuľke č. 2 v čle-není podľa jednotlivých ministerstiev. Ide o tento počet úloh:

Predkladateľ

Počet
úloh

Ministerstvo spravodlivosti SR | 1
Ministerstvo hospodárstva SR | 2
Ministerstvo financií SR | 2
Ministerstvo pôdohospodárstva SR | 1
Ministerstvo obrany SR | 1
Ministerstvo školstva SR | 1
Ministerstvo kultúry SR | 2
Ministerstvo zdravotníctva SR | 6

Podľa upraveného Plánu legislatívnych úloh vlády Slovenskej republiky na rok 2003 malo byť do legislatívneho procesu predložených 100 právnych predpisov, z toho 49 zákonov, štyri nariadenia vlády, 44 aproximačných nariadení a tri legislatívne zá-mery. V skutočnosti však bolo predložených 72 návrhov právnych predpisov, z toho 24 návrhov zákonov, dva návrhy nariadení vlády, 44 návrhov aproximačných naria-dení a dva legislatívne zámery. 

V I. polroku 2003 nebolo predložených podľa plánu 7 návrhov právnych pred-pisov, z čoho je 6 návrhov zákonov a jeden návrh legislatívneho zámeru. V týchto prípadoch nepožiadali predkladatelia ani o odklad termínu. Ide o 4 návrhy zákonov nepredložených Ministerstvom práce, sociálnych vecí a rodiny SR, 1 návrh zákona nepredložený Ministerstvom školstva SR, 1 návrh zákona nepredložený Ministerstvom kultúry SR a 1 návrh legislatívneho zámeru nepredložený Ministerstvom financií SR.
Ministerstvá a ostatné ústredné orgány štátnej správy predložili nad rámec Plánu legislatívnych úloh vlády Slovenskej republiky na rok 2003 v termíne do 30. júna 2003 celkom 76 návrhov. Z toho 40 návrhov zákonov, 14 návrhov nariadení vlády, 21 návr-hov aproximačných nariadení a jeden návrh legislatívneho zámeru zákona (tabuľka č. 1). Jednotlivé ministerstvá a ostatné ústredné orgány štátnej správy predložili do le-gislatívneho procesu mimo plánu návrhy právnych predpisov nasledovne:

Predkladateľ

Počet
úloh

Ministerstvo spravodlivosti SR | 8
Ministerstvo hospodárstva SR | 2
Ministerstvo financií SR | 8
Ministerstvo dopravy, pôšt a telekomunikácií SR | 3
Ministerstvo pôdohospodárstva SR | 28
Ministerstvo výstavby a regionálneho rozvoja SR | 2
Ministerstvo vnútra SR | 4
Ministerstvo obrany SR | 1
Ministerstvo zahraničných vecí SR | 1
Ministerstvo práce, sociálnych vecí a rodiny SR | 6
Ministerstvo životného prostredia SR | 5
Ministerstvo školstva SR | 2
Ministerstvo kultúry SR | 1
Ministerstvo zdravotníctva SR | 2
Ministerstvo pre správu a privatizáciu národného majetku SR | 1
Úrad geodézie, kartografie a katastra SR | 1
Fond detí a mládeže | 1

Legislatívna rada vlády prerokovala na svojich zasadnutiach 13 predložených poslaneckých návrhov, v štyroch prípadoch prijala legislatívna rada kladné stanovisko k poslaneckým návrhom, k siedmim predloženým návrhom neodporučila prijať kladné stanovisko, jeden návrh nebol prerokovaný, keďže neprešiel do druhého čítania Ná-rodnej rady Slovenskej republiky. K návrhu skupiny poslancov Národnej rády Sloven-skej republiky na vydanie zákona, ktorým sa mení a dopĺňa zákon Národnej rady Slo-venskej republiky č. 289/1995 Zb. o dani z príjmu, legislatívna rada vlády neprijala žiadne odporúčanie, nezaujala stanovisko k návrhu ako celku.
Z prehľadu uvedeného v tabuľke č. 1 vyplýva, že ak podľa stavu k 30. júnu 2003 k návrhom právnych predpisov predložených podľa plánu, t.j. 72 návrhov práv-nych predpisov pripočítame 76 právnych predpisov predložených mimo plánu (z toho 40 návrhov zákonov, 14 návrhov nariadení vlády, 21 návrhov aproximačných naria-dení a jeden návrh legislatívneho zámeru zákona) je to spolu 148 návrhov predlože-ných do legislatívneho procesu. K 30. júnu 2003 bolo v legislatívnom procese spolu 186 právnych predpisov.
Z predloženej informácie vyplývajúce plnenie úloh možno hodnotiť pozitívne, aj keď sa úlohy priebežne neplnia podľa schváleného plánu. Do legislatívneho procesu bolo totiž pripravených a následne schválených podstatne viac návrhov právnych predpisov, ako to určoval plán.